Wilson Kiprop

Wilson Kiprop (født 14. aprilIAAF - Athletes - Kiprop Wilson Biography (selv om en dybdeartikkel sier 14. juli) 1987 i Soi i Uasin Gishu District) er en kenyansk langdistanseløper og terrengløper. Hans fremste medaljer til nå er gull på 10.000 meter ved Afrikamesterskapet i friidrett 2010, og to VM-gull på halvmaraton fra 2010. Han trenes av italienske Renato Canova og Gabriele Nicola.

 Karriere 
Han startet sin karriere på toppnivå i 2008, da han vant noen konkurranser i Italia, både terrengløp og gateløp. 

I 2009 måtte han ta seks måneder pause på grunn av skade. Han løste dette ved å trene styrke, og løpe lite. Han forbedret også løpestillingen sin, og startet 2010-sesongen med mål om å delta i et maratonløp i løpet av våren. Etter debuten i Praha maraton med tiden 2.09,09 la han om planen sammen med trenerne, og så mer i retning 10.000 meter. I juni 2010 vant han et overraskende gull ved det kenyanske mesterskapet, med tiden 27.26,93. Etter dette ble Wilson tatt ut til det afrikanske mesterskapet i Nairobi, der han vant 10.000 meter, og slo bl.a. Moses Kipsiro Ndiémé.

Etter denne seieren satte han seg, sammen med sin trener Canova, som mål å vinne VM-tittelen i halvmaraton. Etter seier i Lille halvmaraton i september med ny personlig rekord på 59:34,IAAF - Fast Half Marathon debut for F. Kiplagat in Lille, besøkt 10. juli 2011. fokusert han mot VM i halvmaraton 2010 i Nanning. Der slo han regjerende mester, Zersenay Tadese, og brøt med det Tadeses fireårige seiersrekke.IAAF - Kiprop and Kiplagat take home rare double Half Marathon champs victory – Nanning 2010, besøkt 10. juli 2011. Han vant også den 18. utgaven av Paris halvmaraton i april 2010, med tiden 1.01,26.

 Referanser 

 Eksterne lenker 


Kategori:Kenyanske friidrettsutøvere
Kategori:Afrikamestere i friidrett
Kategori:Deltakere for Kenya under Sommer-OL 2012
Kategori:Friidrettsutøvere under Sommer-OL 2012
Kategori:Fødsler i 1987
Kategori:Deltakere for Kenya under Afrikamesterskapet i friidrett 2010